Fálironlahti

Fálironlahti (), antiikin Faleroninlahti, on lahti Saroninlahden pohjoisosassa Egeanmeressä Kreikassa. Sen länsipuolella sijaitsee Pireuksen niemi.

Lahti on saanut nimensä antiikin ajan Faleronin kaupungista, joka sijaitsi sen rannalla. Se oli yksi antiikin Ateenan satamista. Nykyisin lahden rannalla sijaitsevat muun muassa Palaió Fáliro lahden itärannalla, Néo Fáliro ja Kallithéa pohjoisrannalla sekä Pireus länsirannalla. Palaió Fálirossa lahden rannalla on suuri Floísvoksen marina, Néo Fálirossa Rauhan ja ystävyyden stadion ja Pireuksessa Mikrolímanon satama eli antiikin Munikhian satama sekä Zean satama. Lahden pohjoisosaan laskee Kifisós-joki.

Aiheesta muualla 

Egeanmeri
Kreikan lahdet